ARCHIVES HISTORIQUES 
DE LA COMMISSION 
 
 
 
COLLECTION RELIEE DES 
DOCUMENTS "COM" 
 
 
 
 
COM (84) 508 
 
 
 
Vol. 1984/0 203 
  
 
Disclaimer  
Conformém ent au règlement (CEE, Euratom) n° 354/83 du Conseil du 1er février 1983 
concernant l'ouverture au public des archives historiques de la Communauté économique 
européenne et de la Communauté européenne de l'énergie atomique (JO L 43 du 15.2.1983, 
p. 1), tel que modifié par le règlement (CE, Euratom) n° 1700/2003 du 22 septembre 2003 
(JO L 243 du 27.9.2003, p. 1), ce dossier est ouvert au public. Le cas échéant, les documents 
classifiés présents dans ce dossier ont été déclassifiés conformément à l'article 5 dudit 
règlem ent. 
In accordance with Council Regulation (EEC, Euratom) No 354/83 of 1 February 1983 
concerning the open ing to the public of the historical archives of the European Econom ic 
Communit y and the European Atom ic Energy Communit y (OJ L 43, 15.2.1983, p. 1), as 
amended by Regulation (EC, Euratom) No 1700/2003 of 22 September 2003 (OJ L 243, 
27.9.2003, p. 1), this file is open to the public. Where necessary, classified documents in this 
file have been declassified in conformity with Article 5 of the aforementioned regulation.  
In Übereinstimmung mit der Verordnung (EWG, Euratom) Nr. 354/83 des Rates vom  1. 
Februar 1983 über die Freigabe der historischen Archive der Europäischen  
Wirtschaftsgemeinschaft und der Europäischen Atomgem einschaft (ABI. L 43 vom  15.2.1983,  
S. 1), geändert durch die Verordnung (EG, Euratom) Nr. 1700/2003 vom 22. Septem ber 2003  
(ABI. L 243 vom  27.9.2003, S. 1), ist diese Datei der Öffentlichkeit zugänglich. Soweit  
erforderlich, wurden die Verschlusssachen in dieser Datei in Übereinstimmung mit Artikel 5  
der genannten Verordnung freigegeben.  
KOMMISSIONEN FOR DE EUROPÆISKE FÆLLESSKABER
K0MC84) 508 endelig udg. 
Bruxelles, den 8. oktober 1984
MEDDELELSE FRA KOMMISSIONEN TIL RÅDET
PROGRAM FOR FORANSTALTNINGER TIL FREMME AF FORBRUGET AF OLIVENOLIE 
I FÆLLESSKABET, SOM KOMMISSIONEN PÅTÆNKER AT IVÆRKSÆTTE 
I PRODUKTIONSÅRET 1985/86 (3. PROGRAM)

BEGRUNDELSE
Ifølge artikel 2 i Rådets forordning (EØF)  nr. 1970/80 af 22. juli 1980 (1), 
skal Kommissionen hvert ar meddele Rådet programmet for de foranstaltninger, 
som den påtænker at iværksætte til fremme af forbruget af olivenolie i 
Fællesskabet.
Det program, som er emnet for denne meddelelse, er det tredje, der skal 
iværksættes. Det omfatter følgende foranstaltninger:
- public relations- og reklamekampagner
- foranstaltninger med henblik på udbredelse af videnskabelig viden
- markeds- og motivationsundersøgelser.
Der er tale om et program med det formål at videreføre foranstaltningerne i 
det andet program, som i øjeblikket er under gennemførelse, og som i visse 
medlemsstater vil være afsluttet med udgangen af januar 1985.
Ligesom tidligere vil Kommissionen senere udarbejde et detaljeret program ove 
de foranstaltninger, der skal gennemføres i 1985 under hensyntagen til Rådets 
bemærkninger og forslag på området.
(1) EFT nr. L 192 af 26. 7.1980.

T ·
MEDDELELSE
FRA KOMMISSIONEN TIL RÅDET
PROGRAM FOR FORANSTALTNINGER TIL FREMME AF FORBRUGET AF OLIVENOLIE 
I FÆLLESSKABET, SOM KOMMISSIONEN PÅTÆNKER AT IVÆRKSÆTTE I 
PRODUKTIONSÅRET 1985/86 (3. PROGRAM)
1. I henhold til artikel 11, stk. 6, i forordning nr. 136/66/EØF (1) om 
oprettelse af en fælles markedsordning for fedtstoffer skal en vis 
procentdel af støtten til forbruget anvendes til information og andre 
foranstaltninger med henblik på at fremme forbruget af olivenolie i 
Fællesskabet.
For produktionsårene 1978/79, 1979/80, 1980/81 og 1981/82 fastsatte Rådet 
denne procentsats til henholdsvis 6, 4,5, 3 og 4%; i de følgende 
produktionsår var procentsatsen 0.
De til rådighed stående beløb efter anvendelsen af disse procentsatser på 
det samlede støttebeløb kan endnu ikke beregnes nøjagtigt. De skulle ligge 
mellem 12,5 mio ECU og 14,5 mio ECU. Af dette beløb er afholdt følgende 
udgif ter:
Endvidere er der disponeret over et beløb på 4,526 mio ECU for 1984.
Fratrækkes summen af disse to beløb (7,76 mio ECU) fra det samlede beløb 
(mindste rådighedsbeløb på 12,5 mio ECU) når man frem til et beløb på 
mindst 4,74 mio ECU, hvoraf det foreslås i 1985 at anvende 4 mio ECU til 
information og andre foranstaltninger. Til dette beløb skal lægges andre 
udgifter, herunder bidragene til Det internationale Olivenolieråd og 
konsulenthonorarer i 1985.1980
1981
1982
19830,186 mio ECU
0,142
1,202
1,701
i alt 3,231 mio ECU
(1) EFT nr. 172 af 30.9.1966.

2. I forordning (EØF) nr. L970/80 (I) har Rådet redegjort for, hvilke
foranstaltninger der skal iværksættes med henblik på at fremme forbruget af 
olivenolie i Fællesskabet.
I henhold til artikel 4 i samme forordning fastsættes
gennemførelsesbestemmelserne herfor i Kommissionens forordning (EØF) nr. 
1348/81 (2). I medfør af denne forordning skal der således
- fastlægges et detaljeret program for de påtænkte foranstaltninger,
- vedtages passende procedurer for deres iværksættelse og
- fastsættes kriterier for vurdering af de forslag til foranstaltninger, 
der fremkommer efter udbud i licitation.
3. De foranstaltninger, som foreslås iværksat i 3. kampagneår, kan opdeles på 
følgende måde:
- public relations og reklamekampagner samt andre salgsfremmende 
forans taltninger,
- udbredelse af allerede foreliggende videnskabelig viden,
- markedsanalyser og motivationsforskning.
Det skal bemærkes, at det ikke som i de to første kampagneår i tredje 
kampagneår påtænkes at finansiere videnskabelige arbejder vedrørende 
olivenoliens biologiske værdi.
Det viste sig nemlig, at de fleste forskningsarbejder, der blev igangsat i 
første kampagneår i stort omfang overskred de fastsatte tidsfrister og den 
for andet program påtænkte forskning kan derfor først påbegyndes ved 
udgangen af 1984.
Under hensyn til den tid, der kræves for færdiggørelsen af de pågældende 
arbejder, evalueringen af resultaterne heraf samt bestemmelsen af de emner, 
der senere skal tages op, forventes det næste videnskabelige 
forskningsprogram påbegyndt tidligst i 1986.
I tredje kampagneår kan de arbejder, der gennemføres i 1985 og som 
betragtes som mest interessante eventuelt offentliggøres for Fællesskabets 
regning.
(1) EFT nr. L 192 af 26. 7.1980.
(2) EFT nr. L 134 af 21. 5.1981.

- 3 -
A. Public relations og reklame; andre salgsfremstød
1. I det første kampagneår blev der kun gennemført foranstaltninger i 
Italien og Frankrig; der var tale om information og public relations, 
som skulle skabe et gunstigt klima for senere foranstaltninger.
2. I indeværende kampagneår fortsætter foranstaltningerne i disse to 
medlemsstater; i Italien er der afsat plads til reklamen, medens 
kampagnen i Frankrig på grund af den stramme budgetsituation kun 
omfatter public relations.
I Grækenland er der netop startet et oplysningsprogram med public 
relations.
I Forbundsrepublikken Tyskland, Det forenede Kongerige og Belgien, 
hvor tidligere gennemførte markedsundersøgelser har påvist muligheden 
af at skabe interesse for olivenolie, gennemføres der i indeværende 
kampagneår public relations-foranstaltninger, der skal give 
olivenolie et "image" som et "anderledes" kvalitetsprodukt.
Af disse tre medlemsstater havde kampagnen den største betydning i 
Tyskland, selv om kampagnen dér var ret beskeden; efter eksperternes 
opfattelse byder denne medlemsstat på flere muligheder end de to 
andre.
De mere begrænsede budgetter, der var afsat til indsatsen i Det 
forenede Kongerige og Belgien, gjorde det kun muligt at iværksætte én 
eller to typer punktforanstaltninger.
3. I det kommende kampagneår påtænkes det at fortsætte
foranstaltningerne i Italien, Grækenland og Frankrig, hvor man kender 
olivenolie og råder over distributionskanaler, men hvor forbruget 
lider under eller vil kunne komme til at lide under konkurrencen fra 
andre vegetabilske olier, for hvilke der gennemføres kostbare 
kampagner.
I disse lande vil man gøre brug af reklamekampagner og public 
relations. Hovedvægten vil blive lagt på foranstaltninger i Italien, 
hvor selv en beskeden stigning i forbruget vil medføre et ikke 
ubetydeligt merforbrug.
Med hensyn til de ikke-producerende medlemsstater har man foretrukket 
at koncentrere bestræbelserne om Forbundsrepublikken Tyskland, hvor 
markedet synes mest lovende; kampagnerne vil især omfatte public 
relations, evt. opfulgt af reklamakampagner.

- 4 -
Et langt mere beskedent public relations-program eventuelt vil blive 
iværksat i Det forenede Kongerige, hvor de solidt forankrede 
spisevaner ikke synes at kunne ændres med så stort udbytte som i 
Forbundsrepublikken Tyskland.
Det er klart, at Fællesskabets foranstaltninger i disse to 
ikke-producerende medlemsstater, hvor olivenoliens tilstedeværelse i 
distributionsleddene er ret uensartet, afhænger af den finansielle og 
forretningsmæssige indsats, som erhvervskredsene vil yde for at 
støtte kampagnen.
Nu som før vil public relations- og reklamekampagnerne koncentrere 
sig om to temaer, nemlig gastronomi og sundhed.
B.  Udbredelse af videnskabelig viden
Denne foranstaltning, der hviler på videnskabelige oplysninger meddelt 
af Kommissionen, er henvendt til sundhedssektoren (læger og lign.) og 
til de specialiserede informationsmedier, som derpå skal udbrede denne 
viden til den brede offentlighed.
De foreliggende oplysninger vil blive suppleret med resultaterne af den 
forskning, som Fællesskabet har ydet støtte til i 1982-83, og for 
hvilken der er sendt rapporter til Kommissionen. Udbredelsen af 
videnskabelig viden, der i første kampagneår kun fandt sted i Italien og 
Frankrig, vil i indeværende kampagneår også finde sted i Grækenland.
Det er fortsat hovedformålet at udbrede oplysninger om olivenoliens 
ernæringskvaliteter; disse kvaliteter, som endnu er alt for ukendte, 
udgør en af de faktorer, som giver olivenolien en fortrinsstilling i 
forhold til de konkurrerende produkter, og som i vid udstrækning 
berettiger til en højere pris. Det påtænkes i de kommende år at 
gennemføre disse foranstaltninger i Italien, Grækenland, Frankrig og 
Forbundsrepublikken Tyskland.
C.  Markedsanalyser og motivationsforskning
I det første kampagneår blev der gennemført markedsanalyser i Belgien, 
Det forenede Kongerige og Forbundsrepublikken Tyskland, som bortset fra 
producentlandene synes at være de medlemsstater, der har det største 
forbrugspotentiel.

- 5 -
I det indeværende, andet kampagnear gennemføres der for tiden 
opinionsundersøgelser i Frankrig og Italien, som skal vise, i hvilket 
omfang de dér gennemførte salgsfremstød har sensibiliseret forbrugerne. 
Desuden gennemføres der i Grækenland motivationsforskning, som skal 
danne grundlaget for en public relations-kampagne. Endelig gennemføres 
der i Danmark, Irland og Luxembourg og Nederlandene ret overfladiske 
markedsundersøgelser, som skal vise, om det er hensigtsmæssigt at 
gennemføre fremtidige salgsfremstød.
Det påtænkes at koncentrere undersøgelserne i forbindelse med det tredje 
kampagneår i de medlemsstater, hvor der gennemføres salgsfremmende 
programmer, dvs. i Italien, Frankrig, Grækenland og Forbundsrepublikken 
Tyskland; det skal undersøges, hvordan offentligheden opfatter 
produktets image, sammenlignet med de konkurrende produkters image, og 
hvordan denne opfattelse har udviklet sig efter de gennemførte 
salgsfremstød; det vil i denne forbindelse være interessant at 
"fotografere" forbrugermarkedet og i hver af disse medlemsstater at 
måle, hvordan forbrugervanerne er blevet påvirket af kampagnerne for 
såvel olivenolie som konkurrende produkter.
Der vil blive afholdt licitationer over foranstaltningerne i kapitel A,
B og C.
4. Budgetmæssig fordeling
Det påtænkes at afsætte et beløb på 4 mio ECU til alle ovennævnte 
foranstaltninger.
Da det på nuværende tidspunkt er vanskeligt med nøjagtighed at fastlægge de 
forskellige beløb, der skal tildeles hver kategori af foranstaltninger i de 
enkelte medlemsstater, har man kun fastsat de vejledende maksimumsbeløb for 
hver kategori. Fordelingen af disse beløb mellem medlemsstaterne vil siden 
ske i det detaljerede program, som vil blive forelagt Kommissionen forud 
for indkaldelsen af bud for de forskellige foranstaltninger.
Der er fastsat følgende vejledende maksimumsbeløb for hver kategori af 
foranstaltninger:
A. Public relations, reklame, andre salgsfremstød 3 000 000 ECU
B. Udbredelse af videnskabelig viden 820 000 ECU
C. Markedsanalyser 180 000 ECU

-  6 -
Hertil skal lægges de beløb, der skal betales til Det internationale 
Olivenolieråd:
41 000 $ som tillæg til Fællesskabets bidrag til propagandafonden i 1983
41 000 $ som tillæg til dette bidrag i L984
(disse tillæg skyldes, at propagandafonden blev forhøjet fra 
300 000 til 400 000 $ fra L983, og at Fællesskabet ikke kunne 
opfylde sin del af denne forhøjelse, fordi
forpligtelsesbevillingerne i forbindelse med Fællesskabets bidrag 
var utilstrækkelige).
161 000 $ som Fællesskabets bidrag til propagandafonden i 1985, 
hvilket giver i alt 243 000 $. [ij
Endelig skal der afsættes visse endnu ikke fastlagte beløb til 
konsulentkontrakter vedrørende salgsfremstød og videnskabelig forskning.
(1) På grundlag af den pr. 1. august 1984 gældende omregningskurs 
243000 $ = 316246 $ (1 ECU = 0,768389 $).